Göngueiðin lá suður um Húsafellsbruna uns brekkuþramm í sköflum og hrauni tók við . Skyggnið var vart meira en 50 - 80 metrar en hægt var að reiða sig á nokkrar vörður , þó einkum væri nú bara horft á gps tækin . Hópurinn hafði hressilegan vindinn í fangið og hrósaði loks sigri á fyrsta hnúknum eftir tæplega 90 mínútna göngu . Þaðan lá leiðin yfir á næsta hnúk , til að líta á hinn stórmerkilega Þríhnjúkahelli sem er líklega stærsti hraunhellir heims . Síðan var haldið til baka og með vindinn og miklar rigningardembur í bakið . Fólk var mjög vel búið í þessari ferð , enda engin vanþörf á , og kláraði þetta fyrsta verkefni með glans . Næsta ferð er þann 1. febrúar og verður þá gengið á Helgafell .